
România, sluga americanilor. Nuclearelectrica, împinsă spre faliment, de 
dragul SUA 

Pa ina sabotată de Guvernul Ciolacu 


După ce a finanţat, deja, cu 9 milioane de dolari proiectul falimentar NuScale, 
derulat de o firmă privată americană, Nuclearelectrica a fost obligată de Guvern 
să mai cotizeze cu încă 22 milioane de dolari, punând în pericol însăși existenţa 
companiei de stat. Insistenţa slugarnică a Guvernului de a continua proiectul 
reactoarelor modulare, abandonat de SUA din cauza costurilor uriașe, indică un 
act de sabotaj la economia naţională. 


În timp 


ce se chinuie să obțină împrumuturi pentru construirea reactoarelor 3 și 4 de la 
Cernavodă, Nuclearelectrica s-a trezit că a devenit, fără voie, finanțatorul principal al 
proiectului falimentar și închis de SUA al reactoarelor modulare de la NuScale. 


Astfel, peste cei 9 milioane de dolari donați, efectiv, americanilor, Nuclearelectrica a 
anunţat că mai donează încă alte 22 milioane de dolari, pentru ca firma privată NuScale 
să își continue cercetările și dezvoltarea proiectului, declarat nesustenabil. Adunarea 
Generală a Acţionarilor de la Ro Power Nuclear, companie deţinută în proporții egale de 
Nuclearelectrica și Nova Power and Gas (firmă privată), a aprobat intrarea RoPower în 
etapa LNTP a Proiectului Nuclear al reactoarelor modulare NuScale și a cheltuielilor 
operaționale aferente trimestrului 1 2024. Limited Notice to Proceed - LNTP este o etapă 
care constă în pregătirea ingineriei critice pentru definirea proiectului, structurarea și 
contractarea finanțării și convenirea unei arhitecturi contractuale adecvate pentru 
implementarea proiectului, obținerea licenței de securitate nucleară pentru construcție, 
reevaluarea fezabilității proiectului pe baza unor indicatori tehnici și economici actualizați. 
Toate acestea ar trebui să intre în atribuțiile NuScale, și nicidecum ale Nuclearelectrica, 
având în vedere că proiectul reactoarelor modulare nu a fost încă finalizat. 


Ce spun specialiștii? 


Prăbușirea proiectului NuScale ar trebui să însemne sfârșitul reactoarelor nucleare 
modulare mici, susține M.V. Ramana, profesor la Școala de Politici Publice și Afaceri 
Globale, la Universitatea British Columbia din Vancouver, Canada, într-o analiză publicată 
pe utilitydive.com. Acesta arată că, deși au existat probleme specifice proiectului Utah 
Associated Municipal Power Systems (UAMPS), provocările financiare și tendinţele de cost 
observate în acel caz vor afecta orice proiect SMR. 


“Într-o lume rațională, nicio companie sau guvern nu ar mai investi un ban în aceste 
concepte teoretice de reactoare. După cum a anunţat în 2015, proiectul UAMPS a implicat 
inițial construirea a 12 module de reactoare capabile să genereze 600 MW, cu scopul de a 
începe operaţiunile în jurul anului 2023 și la un cost peste noapte de 3 miliarde de dolari. 
În 2018, NuScale a anunţat o modificare a designului, fiecare modul producând acum 60 
MW de energie electrică, sau 720 MW pentru întreaga centrală, susținând că acest lucru 
ar reduce costul pe baza de kilowatt de la 5.000 USD la aproximativ 4.200 USD. Costurile 
estimate ale proiectului au crescut la 4,2 miliarde de dolari în 2018, apoi la 6,1 miliarde 
de dolari în 2020 și, în cele din urmă, la 9,3 miliarde de dolari în 2023, după ce a fost 
redus la 462 MW în 2021. În cele din urmă, costurile au fost clar prea mari pentru 
membrii UAMPS”, a scris prof. M.V. Ramana. 


Calul mort 


Reactoarele modulare mici au dezavantaje economice, deoarece puterea de ieșire mai 
mică, de sub 300 MW pe unitate, în comparaţie cu aproximativ 1.000 MW pentru 
reactoarele tipice, care au fost construite de peste patru decenii, înseamnă venituri mai 
puţine pentru utilitatea proprietară, atrage atenţia prof. M.V. Ramana. 


"Dar costul construcției nu este proporțional mai mic. Inginerii numesc acest lucru 
economii de scară. În ceea ce privește costul pe unitate (megawatt) de capacitate de 
generare, SMR-urile și energia electrică pe care o produc vor fi mai scumpe decât energia 
de la marile centrale nucleare aflate în prezent în construcţie”, susține prof. M.V. Ramana. 
Totodată, acesta amintește de faptul că, atunci când a anunţat sfârșitul proiectului 
UAMPS, directorul executiv al NuScale a spus într-o conferință: „Odată ce ești pe un cal 
mort, descaleci rapid. Acolo suntem aici”. 

